**Söngskrá Ísaksskóla 2013 – 2014**

**2. – 6. september 2013**

Skólasöngur

**Good Morning Dear Earth**

Það er leikur að læra

Á berjamó

Smaladrengurinn

**Ó, Guð, ég veit hvað ég vil**

**9. – 13. september 2013**

Good Morning Dear Earth

Smaladrengurinn

**Hljóðnar nú haustblær**

**Hæ, við hoppum**

**Út um mó**

Ó, Guð, ég veit hvað ég vil

**16. – 20. september 2013**

Hljóðnar nú haustblær

Hæ, við hoppum

Út um mó

Good Morning Dear Earth

**Sumri hallar**

Ó, Guð, ég veit hvað ég vil

**Skólasöngur**

Í Ísaksskóla létt er lund,

ljómar gleðin hverja stund.

Börnin kát og kennarar,

komum, syngjum hér og þar.

Leiðumst, vinir, hönd í hönd,

hefjum raddir, treystum bönd.

Vinaböndin ljúf og létt

leikum saman, stöndum þétt.

**Hæ, við hoppum**

Lag: C. E. F. Weyse

Texti: Ísak Jónsson

Hæ, við hoppum,

hó, við skoppum,

hendumst skólann í.

Læra’ að lesa’ og reikna,

leika, skrifa’ og teikna.

:,:Það er gagn að því :,

**Það er leikur að læra**

Austurrískt lag

Texti: Guðjón Guðjónsson

Það er leikur að læra

leikur sá er mér kær,

að vita meira og meira

meira í dag en í gær.

Bjallan hringir, við höldum

heim úr skólanum glöð,

prúð og frjálsleg í fasi  
fram nú, allir í röð.

**Á berjamó**

Lag: Schulz

Texti: Guðmundur Guðmundsson

Nú blánar yfir berjamó

og börnin smá í mosató

og lautum leika sér.

Þau koma, koma kát og létt,

á kvikum fótum taka sprett

:að tína, tína ber:

En heima situr amma ein,

að arni hvílir lúin bein,

og leikur bros um brá.

Er koma þau með körfur inn

og kyssa ömmu á vangann sinn

:,: og hlægja berjablá :,:

**Út um mó**

Enskt lag

Texti: Friðrik Guðni Þórleifsson

Út um mó, inn í skóg,

upp í hlíð í grænni tó.

Þar sem litlu berin lyngi vaxa á,

tína, tína, tína má.

Tína þá, berjablá,

börn í lautu til og frá.

Þar sem litlu berin lyngi vaxa á,

tína, tína, tína má.

**Smaladrengurinn**

Lag: Skúli Halldórsson

Texti: Steingrímur Thorsteinsson

Út um græna grundu

gakktu, hjörðin mín;

yndi vorsins undu,

eg skal gæta þín.

Sól og vor ég syng um,

snerti gleðistreng;

leikið, lömb, í kringum

lítinn smaladreng.

**Sumri hallar**

Íslenskt þjóðlag

Texti: Þjóðvísur

Sumri hallar, hausta fer,

heyri snjallir ýtar:

hafa fjallahnjúkarnir

húfur mjallahvítar.  
  
Girnast allar elfur skjól  
undir mjallarþaki,  
þorir varla‘ að sýna sól

sig að fjallabaki.  
  
Verður svalt því veðri‘ er breytt,  
vina eins og geðið;  
Þar sem allt var áður heitt

er nú kalt og freðið.

**Hljóðnar nú haustblær**

Þjóðlag frá Úkraínu

Texti: Sigríður I. Þorgeirsdóttir

Hljóðnar nú haustblær,húsið við rótt.

Dvelur við dyrnar drungaleg nótt.

Fljúga þá fuglar, flestir sinn veg,

kvakandi kvíðnir kvöldljóðin treg.

Svífur burt sumar, sólar í lönd,

kveður létt kossi klettótta strönd,

ljósu frá landi, leysir sitt band,

byltist þung bára, bláan við sand.

Breiðir svo húmið hljóðlátan væng,

milt eins og móðir mjúkri hjá sæng.

Fjúka um foldu fölnandi blóm,

hlýða á haustsins helkaldan dóm.

**Good morning**

Good morning dear earth,

good morning dear sun.

Good morning dear trees,

and flowers everyone.

Good morning dear bees,

and birds in the sky.

Good morning to you

and good morning to me.

Góðan dag kæra jörð,

góðan dag kæra sól.

Góðan dag kæru tré

og blómin björt.

Góðan dag býflugur,

góðan dag fuglinn frjáls.

Góðan dag fyrir þig,

góðan dag fyrir mig.

**Ó, Guð, ég veit hvað ég vil**

Lag: Torgny Erséus

Texti: Margareta Melin – Kristján Valur Ingólfsson

Ó, Guð, ég veit hvað ég vil,  
er ég vakna með rísandi sól:  
Þakka sumar, sælu og yl,  
nú er sólskin um byggðir og ból.  
  
Þú, Guð, ert svo góður við mig,  
það er gaman að lifa og sjá  
hvernig skúrir og ský fela sig  
þegar skinið fær sólin þau á.